Pupuh Maskumambang

Pupuh maskumambang (taler kasungguh kumambang) inggih punika silih tunggil parinama pupuh (sekar alit) sajeroning kasusastraan Bali purwa. Kruna maskumambang mawit saking kruna lingga "kambang" sané mateges nerawang ring awang-awang. Pupuh puniki madué wirasan pupuh sané sebet utawi sengsara. Kahanan puniki ngawinang pupuh maskumambang anut ritatkala kaanggén nyaritahang carita sané maiketan sareng kayun sebet.

Manut ring pada lingsanyané, pupuh maskumambang kawangun antuk petang carik ring apada, inggian guru wilang miwah guru dingdongnyané inggih punika 12i, 6a, 8i, miwah 8a. Ritatkala nembangang pupuh maskumambang, sang panembang dados nganggén laras pélog wiadin selendro. 

 Conto 
Ring sor puniki silih tunggil imba saking pupuh maskumambang inggih punika.

Bayu rumbang manah bimbang bingung paling,

Paling mangumbara,

Mara ngerasa ring ati,

Ati ibuk mamulisah.

 Pustaka 

Kategori:WikiGita 2025

Kategori:Sekar Alit